KOMISIJOS SPRENDIMAS
2009 m. birželio 30 d.
iš dalies keičiantis Sprendimą 2008/788/EB, kuriuo nustatomos savanorišką moduliavimą Portugalijoje taikant gaunamos grynosios sumos 2009-2012 kalendoriniais metais
(pranešta dokumentu Nr. C(2009) 5095)
(Tekstas autentiškas tik portugalų kalba)
(2009/505/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. kovo 27 d. Tarybos reglamentą (EB) Nr. 378/2007, nustatantį tiesioginių išmokų, numatytų Reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, savanoriško moduliavimo taisykles, ir iš dalies keičiantį Reglamentą (EB) Nr. 1290/2005 (1), ypač į jo 4 straipsnio 1 dalį,
kadangi:
(1)
Komisijos sprendimu 2008/788/EB (2) nustatomos savanorišką moduliavimą Portugalijoje taikant gaunamos grynosios sumos 2009-2012 kalendoriniais metais.
(2)
Reglamento (EB) Nr. 378/2007 1 straipsnio 5 dalyje nustatyta, kad Tarybos reglamento (EB) Nr. 73/2009 (3) 7 straipsnyje nustatytos normos, sumažintos 5 procentiniais punktais, atimamos iš savanoriško moduliavimo normos, kurią taiko valstybės narės. Todėl taikant savanorišką moduliavimą gaunamos grynosios sumos turėtų būti sumažintos.
(3)
Todėl Sprendimą 2008/788/EB reikėtų atitinkamai pakeisti,
PRIĖMĖ ŠĮ SPRENDIMĄ:
1 straipsnis
Sprendimo 2008/788/EB 1 straipsnis pakeičiamas taip:
„1 straipsnis
Portugalijoje taikant savanorišką moduliavimą 2009-2012 kalendoriniais metais gaunamos grynosios sumos:
mln. EUR
2009 m.
2010 m.
2011 m.
2012 m.
32,8
29,0
25,0
21,0“
2 straipsnis
Šis sprendimas taikomas nuo 2010 finansinių metų pradžios.
3 straipsnis
Šis sprendimas skirtas Portugalijos Respublikai.
Priimta Briuselyje, 2009 m. birželio 30 d.